Skýrsla stjórnar Zetadeildar DKG fyrir 2016 – 2018 Stjórnin var skipuð á aðalfundi Zetadeildar í maí á Hótel Héraði þar sem Eygló Björnsdóttir þáverandi forseti DKG kom á fundinn . Í stjórn voru skipaðar þær : Helga M. Steinsson formaður , Guðrún Ásgeirsdóttir varaformaður og Halldóra Baldursdóttir ritari . Formaður sótti framkvæmdaráðsfund til Reykjavíkur í byrjun september þar sem framkvæmdaáætlun vetrarins var samþykkt . Á framkvæmdaráðsfundinum hittast allir formenn deilda og stjórn samtakanna . Mjög skemmtilegir , gagnlegir og fróðlegir fundir . 2016 Fyrsti fundur vetrarins var haldinn í grunnskóla Eskifjarðar 27.9 Þar fór formaður yfir stofnun samtakanna , tilgang þeirra og helstu markmið . Benti formaður á mikilvægi þess að félagskonur tækju að sér bæði að vera í stjórn og taka að sér formennsku í þeim tilgangi að kynnast starfinu betur . Halldóra Baldursdóttir var með orð til umhugsunar og sagði frá skólasögu Eskifjarðarí tilefni af 230 ára kaupstaðarafmæli Eskifjarðar sem haldið var upp á um haustið . Eftir fundinn var haldið á Hótel Eskifjörð og snædd kjúklingasúpa . Síðan var haldið heim í köldu og fallegu haustveðri með dansandi norðurljósum . Annar fundur vetrarins var haldinn á Café Nilsen á Egilsstöðum 26.10 . Fundurinn var í umsjón Helgu Guðmunds , Kristínar og Ruthar . Kristín Hlíðkvist flutti orð til umhugsunar og sagði frá aðdraganda að kvennafrídegi 1975 . Hún sagði okkur frá þremur konum í Búðardal , sem tóku þá góðu ákvörðun að fara til Reykjavíkur og taka þátt í útifundi þar . Rætt var um mikilvægi samstöðu kvenna og að gera þurfi hana sýnilegri . Helga minnti okkur á landssambandsþingið á Akureyri í byrjun maí og kom fram að búið væri að bóka sumarbústað í Kjarnaskógi fyrir þær sem hefðu tök á að fara norður . Eftir fundinn var haldið í Sláturhúsið , Menningarmiðstöð Fljótsdalshéraðs þar sem Íris Sævarsdóttir tók á móti hópnum og sagði frá starfseminni og starfi sínu sem fræðslufulltrúi . Þriðji fundurinn var haldinn 22.11 í Nesbæ Neskaupstað . Formaður setti fund og Hildur Vala kveikti á kertunum . Helga las upp markmið félagsins og minnti á Landssambandsþingið á Akureyri í maí . Síðan tóku þær Hildur Vala , og Steinunn við fundarstjórn . Hildur Vala var með orð til umhugsunar og ræddi um þau vandamál og áhyggjur sem við berum með okkur og hvað sé til ráða . Hún las vers úr Hávamálum sem fjalla um áhyggjur og sjálfsgagnrýni og hve fánýtt það sé að gera sér áhyggjur . Breytum því sem við getum og höfum ekki áhyggjur af hinu . Don´t worry , be happy . Halla Höskuldsdóttir leikskólastjóri sat fundinn með okkur og eftir að hafa snætt kjúklingasalat fórum við í heimsókn með Höllu á nýja leikskólann , Eyrarvelli sem tók til starfa í ágúst 2016 . 2017 Fyrsti fundur ársins var haldinn 23.2 á Gistihúsinu á Egilsstöðum . Gestur fundarins var Jón Ingi Sigurbjörnsson og sagði hann frá fornleifauppgreftri á fjallkonunni á Vestdalsheiði . Kynning hans var mjög áhugaverð og margar spurningar vöknuðu um umrædda fjallkonu eins og hver hún var , hvaðan hún kom og hvert hún var að fara . Annar fundur ársins var haldinn á Fáskrúðsfirði 27.3 Skemmtilegur og fjölbreyttur fundur í umsjón þeirra Bjargar og Jórunnar . Fundurinn hófst í Norðurljósahúsinuá Fáskrúðsfirði . Safnið var opnað vorið 2016 og hefur að geyma norðurljósamyndir eftir þær Jónínu G. Óskarsdóttur og Jóhönnu K. Hauksdóttur . Síðan var haldið á veitingastaðinn L‘Abri á Fosshóteli . Þar sagði Berglindi Ó. Agnarsdóttir sagnakona , fundarkonum ævintýri á skemmtilegan hátt . Auk Berglindar voru tveir aðrir gestir á fundinum , Þær Unnur Sveinsdóttir og Marta Wíum Hermannsdóttir , sem tilvonandi Zetakonur . Rætt var um Landssambandsþingið og farið yfir dagskrá þess . Landssambandsþingið var haldið 5 - 7 maí á Akureyri og fóru sex konur úr Zetadeild á þingið . Þær voru Halldóra , Björg , Guðrún , Steinunn , Sigga Dís og Helga Magnea og gistu saman í bústaðnum í Kjarnaskógi . Þingið var fróðlegt og skemmtilegt og voru ferðalangarnir ánægðar með dvölina og sammála því að það skiptir máli að sækja viðburði á vegum DKG öðru hvoru til að tengjast tilgangi og markmiðum félagsskaparins . Lokafundur Zetadeildar var svo haldinn 18.5 á Hótel Hildibrand þar sem Guðrún Jónsdóttir frá Austurbrú sagði okkur frá starfi sínu þar og starfsemi Austurbrúar almennt . Erindið var mjög fróðlegt . Auk Guðrúnar var nýi forsetinn okkar Jóna Benediktsdóttir í Iotadeild á Vestfjörðum með okkur á Skæp og sagði okkur aðeins frá sjálfri sér og fleiru . Lokafundinum lauk með yndislegum fiskrétti en sumar áttu í erfiðleikum með bein sem voru ekki á réttum stað . Fyrsti fundur vetrarins var haldinn á bókasafninu á Reyðarfirði í lok september . Hér var um vinnufund að ræða þar sem framkvæmdaáætlun landssambandsstjórnar var höfð að leiðarljósi við áherslur vetrarstarfsins , en hún var samþykkt á framkvæmdaráðsfundi fyrr í mánuðinum . Ákveðið var að þema vetrarins yrði listir í leik og starfi og horft inn á við í starfið . Þar sem Zetadeildin er ekki fjölmenn var ákveðið að funda sem víðast , halda kynningarfund og fjölga konum . Kynningarfundur var svo haldinn í október á Seyðisfirði á Kaffi Láru , þar sem hver zetakona bauð annarri með sér . Mjög góð mæting var á fundinn og var farið yfir markmið og tilgang DKG fyrir gestunum . Að loknum fundi snæddi hópurinn kvöldverð og spjallaði saman . Í nóvember var haldinn fundur í Neskaupstað og var hann tileinkaður stofnun Austmennt , menntabúða sem stofnaðar voru á kennaraþingi í Neskaupstað um haustið . En fyrirmynd menntabúðanna , Eymennt var einmitt kynnt á Landssambandsþingi DKG á Akureyri um vorið . Zetakonur mættu á stofnfundinn í Nesskóla og héldu svo fund á Hótel Hildibrand í lokin . 2018 Fyrsti fundur ársins var inntökufundur sem haldinn var 1.3 á Hótelinu á Eskifirði þar sem fimm nýjar konur voru teknar inn í Zetadeildina við hátíðlega athöfn , þær eru : Margrét Björk , Marta Wíum , Petra Jóhanna , Brynja og Guðmunda Vala . Allar þessar nýju konur voru á kynningarfundinum á Seyðisfirði og var þetta var mjög ánægjuleg stund í alla staði og þær boðnar innilega velkomnar í félagsskapinn ! Síðasti félagsfundur vetrarins var haldinn 4.4 í Steinasafni Petru á Stöðvarfirði . Þar tók á móti okkur Unnur Sveinsdóttir barnabarn Petru og sagði okkur frá ástríðu hennar og dugnaði við að koma upp safninu . Héldum við að lokinni þessari fróðlegu kynningu á Brekkuna þar sem við snæddum kjúklingasúpu á meðan við skipulögðum Vorþingið á Egilsstöðum í byrjun maí . Á meðan við vorum uppteknar við það ákvað Vetur konungur að herða á vindi og snjókomu . Dimm él og skafrenningur tók á móti okkur á heimleiðinni og þegar hópurinn nálgaðist Reyðarfjörð kom í ljós að búið var að loka Fagradal ! Gistu þrjár Héraðsdætur þessa nótt í Fjarðabyggð og var þetta þeirra lengsti Zetafundur hingað til . Hægt er að sjá myndir , fréttir og dagskrá þingsins á heimasíðu DKG . 17.5 var haldinn aðalfundur Zetadeildar í Óbyggðasetrinu . Þar voru almenn aðalfundarstörf og ný stjórn tók við völdum . Ruth kveikti á kertunum og Petra Jóhanna var með orð til umhugsunar . Að fundi loknum snæddu zetakonur gúllassúpu og fengu sér rabarbaraeftirrétt um leið og þær létu sig dreyma um sumar og sól . Ef fundahaldið er dregið saman kemur í ljós að það voru haldnir 11 félagsfundir , 1 aðalfundur , 1 framkvæmdaráðsfundur , 1 vorþing og 1 Landsambandsþing . Stjórnarfundir voru nokkrir bæði í með tölvupósti , skype og snertifundum . Það sem helst mætti ítreka til nýrrar stjórnar er að halda áfram að safna myndum af hverri félagskonu til að setja inn á vef DKG og halda vel utanum þær konur sem hafa verið á hliðarlínunni á leið inn í félagsskapinn . Gott væri að hafa nafnalista yfir þessar konur og skipa kannski tveggja þriggja manna nefnd sem hefur það hlutverk að safna konum í félagsskapinn . Gæta þarf þess að Zetadeildin spanni öll skólastig og konur sem starfa sem víðast í atvinnulífinu . Þá eru það einnig góð tilmæli frá fráfarandi stjórn að varaformaður hverrar stjórnar verði næsti formaður hennar . Komin með reynslu og þekkingu á grunninnviðum deildarinnar . Það fyrirkomulag þekkist víða í deildum félagsins . Varðandi fjárhaginn væri sniðugt að leggja inn á reikning félagsins 1000 - 1500 kr t.d. á vorin til að rétta fjárhaginn af en tengja þá upphæð ekki við árgjaldið sem greitt er á haustin en á næsta ári verður breyting á því þar sem árgjaldið verður innheimt í júní ár hvert . Fyrir hönd fráfarandi stjórnar þakka ég kærlega fyrir gott og gefandi starf undanfarin tvö ár , markmiðið okkar var að horfa inn á við um leið og við huguðum að list í leik og starfi . Hægt er að segja að allt sé list í sem víðasta skilningi , mér dettur í hug ,, Fjallkonan “ okkar á Vestdalsheiðinni sem bar allar þessar perlur upp í fjall og lét þar lífið ... hún hlýtur að hafa verið listræn . Ég vil að lokum þakka uppstillingarnefndinni þeim Jórunni , Björgu og Hrefnu fyrir þeirra vinnu og óska nýrri stjórn og okkur öllum gleðilegs sumar og farsæls starfs innan Zetadeildar í framtíðinni !